П Р О Т О К О Л № 31

Днес, 23.06.2021 година от 17.30 часа се проведе заседание на Общинска избирателна комисия - Хисаря, назначена с Решение № 907-МИ от 30.08.2019 година на Централната избирателна комисия.

На заседанието присъстват:

|  |  |
| --- | --- |
| **Длъжност** **в комисията** | **Име, презиме, фамилия** |
| ПРЕДСЕДАТЕЛ: | Диана Илиева Дишлиева |
| ЗАМ.-ПРЕДСЕДАТЕЛ: | Ангелина Петрова Петришка |
| СЕКРЕТАР: | Николай Бойнов Марковски |
| ЧЛЕНОВЕ: | Пенка Иванова Дишкелова |
|  | Мария Добрева Кинарова |
|  | Тинка Иванова Салутска |
|  | Пено Стоянов Бойновски |
|  | Минка Маринова Макавеева |
|  | Стоян Тонов Тонов |
|  | Иван Боянов Мавров |
|  | Мартин Мартинов Джинджев |

Съгласно разпоредбата на чл. 85, ал. 3 от ИК заседанията на общинска избирателна комисия са редовни когато присъстват повече от половината от членовете й.

След проверка на кворума се установи, че на днешното заседание присъстват всичките **единадесет члена** на комисията

Съгласно чл. 85. ал. 2 заседанието се води от председателя на комисията Диана Дишлиева

Протоколът се води от секретаря Николай Марковски.

Диана Дишлиева: За днешното заседание предлагам следния дневен ред, по който да работим:

|  |  |
| --- | --- |
| 1 | Обсъждане на Доклад на Постоянната комисия по икономика, бюджет, финанси, антикорупция и конфликт на интереси при Общински съвет – Хисаря - Комисия по §2, ал. 5 от ДР на ЗПКОНПИ с вх. № 142 от 21.06.2021г. от входящия регистър на Общинска избирателна комисия Хисаря |
| 2 | Разни |

Пристъпи се към гласуване на така предложения дневен ред.

Гласували „ЗА“ – 11 членове. „ПРОТИВ“ – няма.

РЕШЕНИЕ:

С 11 ГЛАСА „ЗА“ ОИК – Хисаря прие да работи по посочения по-горе дневен ред.

Диана Дишлиева: Уважаеми госпожи и господа,

В ОИК Хисаря е депозиран Доклад на Постоянната комисия по икономика, бюджет, финанси, антикорупция и конфликт на интереси при Общински съвет – Хисаря - Комисия по §2, ал. 5 от ДР на ЗПКОНПИ с вх. № 142 от 21.06.2021г. от входящия регистър на Общинска избирателна комисия Хисаря. Докладът съдържа заключение за несъвместимост на Атанас Куковски, ЕГН \*\*\*\*\*\*\*\*\*\* със заеманата от него длъжност „общински съветник” за мандат 2019-2023 година. Докладът е изготвен от Постоянната комисия по икономика, бюджет, финанси, антикорупция и конфликт на интереси при Общински съвет – Хисаря, като е посочено, че комисията съвместява функциите на колективния орган по §2, ал. 5 от ДР на ЗПКОНПИ.

След подробно разглеждане на доклада, се установи, че липсват всички относими към проверката документи, в това число протоколи от преведени заседания, всички постъпили по проверката писмени документи, обясненията на проверяваното лице, заверени от правоимащото длъжностно лице, както и съответния акт на Общински съвет – Хисаря, с който депозирания доклад е одобрен.

При наличие на установена несъвместимост, ОИК Хисаря следва да предприеме съответните действия чл. 87, ал. 1, т. 1 и т. 24 от Изборния кодекс, във връзка с чл. 36 ал. 4 от ЗПКОНПИ. Тези действия се предприемат след пълно изясняване на фактическото и правното положение за всеки конкретен казус, като ОИК е задължена да установи верността на заключението, изложено в доклада, във връзка с неговото съответствие с фактическата и правна обстановка, установена в хода на проверката.

Съгласно правилата на чл. 16 ал. 7 от НОРИПДУКИ, „Проверката приключва с доклад до органа по избора или назначаването”. Съгласно указание на ЦИК № МИ-15-36/15.02.2018 „Общинските избирателни комисии не са орган по избора или по назначаването на общинските съветници и кметовете по смисъла на ЗПКОНПИ съгласно § 1, т. 10 от ДР на ЗПКОНПИ. Общинските избирателни комисии се назначават от Централната избирателна комисия при общи избори за общински съветници и за кметове и имат изрично посочени правомощия по Изборния кодекс (ИК), Закона за пряко участие на гражданите в държавната власт и местното самоуправление и Закона за местното самоуправление и местната администрация. Допълнителен аргумент в подкрепа на това становище са разпоредбите на чл. 83 и следващите от Глава пета, раздел ІІІ от Кодекса на труда (КТ) относно произвеждане на избор и възникване на трудово правоотношение. Общинските избирателни комисии не са постоянно действащи органи, не разполагат с административен и експертен капацитет (щат, бюджет, помещения), за да обезпечат прилагането на ЗПКОНПИ, Закона за защита на личните данни и Регламент (ЕС) 2016/679, включително изпълнението на конкретни задължения по приемане, съхранение и публикуване на декларациите, поддържане на регистър и др.”

Във връзка с гореизложеното, предлагам да се изпрати писмо до вносителите да представят пълно окомплектована и заверена преписка по извършената проверка за предприемане на действия по чл. 87, ал. 1, т. 1 и т. 24 от Изборния кодекс, във връзка с чл. 36 ал. 4 от ЗПКОНПИ.

Пристъпваме към гласуване на протоколно решение по точка 1.

Гласували „ЗА“ – 11 членове. „ПРОТИВ“ – няма.

С 11 ГЛАСА „ЗА“ ОИК – Хисаря прие следното протоколно

**РЕШЕНИЕ**:

Да се изпрати писмо до вносителите да представят пълно окомплектована и заверена преписка по извършената проверка, както и съответния акт на Общински съвет – Хисаря, с който депозирания доклад е одобрен за предприемане на действия по чл. 87, ал. 1, т. 1 и т. 24 от Изборния кодекс, във връзка с чл. 36 ал. 4 от ЗПКОНПИ.

Неразделна част от настоящия протокол са присъствен лист с подписите на членовете, присъствали на заседанието и списък с отбелязване начина на гласуване на членовете на ОИК по взетите решения.

След изчерпване на въпросите от дневния ред заседанието бе закрито в 17.50 часа.

ПРЕДСЕДАТЕЛ: /П/

Диана Дишлиева

СЕКРЕТАР: /П/

Николай Марковски